Currency
కెనరాబ్యాంకు రూ.3500 కోట్ల నిధుల సమీకరణ
ముంబయి, జూన్‌ 17: కెనరాబ్యాంకు ఈక్విటీ నిధుల సమీకరణ కింద రూ.3500 కోట్లు రాబట్టేం దుకు కసరత్తులు పూర్తిచేస్తోంది. బ్యాంకు ఇప్పటికే 1124కోట్లు మార్చినెలలో రైట్స్‌ ఇష్యూద్వారా సేక రించింది. మొత్తం రూ.6300 కోట్లు సమీకరించా లని నిర్ణయించింది. బోర్డు డైరెక్టర్లు ఇష్యూజారీకి ఇప్పటికే ఆమోదించారు. అర్హులైన సంస్థాగత ప్లేస్‌ మెంట్‌ ద్వారా ఈరైట్స్‌ను ఆఫర్‌ చేసేందుకు యోచి స్తోంది. బెంగళూరు కేంద్రంగా పనిచేస్తున్న ఈ బ్యాంకు ఈసమాచారం బిఎస్‌ఇకి నివేదిక ఇచ్చింది. వాటాదారుల అనుమతినిచ్చే సర్వసభ్యసమావే శంలో సాధించగలమనిబ్యాంకు చెపుతోంది. మార్చి నెలలోనేబ్యాంకు రూ.1124 కోట్లు సమీకరించింది. రూ.207 చొప్పున ఈక్విటీషేరు ధరలను నిర్ణయిం చింది.
బ్యాంకుషేర్లు తాజాగా రూ.352కి చేరాయి. ప్రభుత్వ వాటా బ్యాంకులో 66.3శాతంగా ఉంది. జీవితబీమా సంస్థ 13.62శాతం వాటాలున్నాయి. మూలధన వనరులు సమీకరణకోసం అదనపు టైర్‌ వన్‌బాండ్ల జారీచేసి 1800కోట్లు, రెండోశ్రేణి బాండ్ల జారీ ద్వారా రూ.1000 కోట్లు జారీకి బ్యాంకు కసరత్తులు చేస్తోంది. బ్యాంకు కేపిటల్‌ అడక్వసీ రేషియో మార్చిచివరి నాటికి 11.08శాతం నుంచి 12.86శాతంగా ఉంది. బ్యాంకు అంతకుముందు సంవత్సరంలో రూ.2813 కోట్ల నష్టం నుంచి రూ.1122 కోట్ల లాభాల్లోకి మళ్లింది. అందువల్లనే నిధుల సమీకరణకు కసరత్తులు ముమ్మరంచేసింది.